
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO RADVILIŠKIO RAJONO SAVIVALDYBĖS NARKOTIKŲ KONTROLĖS KOMISIJOS VEIKLOS ATASKAITAI

2024 m.                      Nr. T-
Radviliškis

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Radviliškio rajono savivaldybės taryba nusprendžia:
Pritarti Radviliškio rajono savivaldybės Narkotikų kontrolės komisijos veiklos ataskaitai (pridedama).



Savivaldybės meras				               




PRITARTA
Radviliškio rajono savivaldybės tarybos 
2024 m. gruodžio 19 d. sprendimu Nr. T-



Radviliškio rajono savivaldybės tarybos 2023 m. rugpjūčio 31 d. sprendimais Nr. T-112 „Dėl Radviliškio rajono savivaldybės Narkotikų kontrolės komisijos nuostatų patvirtinimo“ ir T-113 „Dėl Radviliškio rajono savivaldybės Narkotikų kontrolės komisijos sudarymo“ pavirtinta Narkotikų kontrolės komisijos sudėtis ir veiklos nuostatai.
Iki šiol įvyko 4 Narkotikų kontrolės komisijos posėdžiai ir susitikimas-diskusija su Radviliškio rajono mokyklų vadovais ir švietimo pagalbos specialistais.
Parengtas Radviliškio rajono psichoaktyvių medžiagų vartojimo prevencijos 2023–2025 m. veiksmų planas, kurį 2023 m. gruodžio 21 d. sprendimu Nr. T-239 patvirtino Radviliškio rajono savivaldybės taryba.
Komisijos nariai lankėsi Narkotikų, tabako ir alkoholio kontrolės departamente, kur su departamento atstovais aptarė tiek psichotropinių medžiagų, tiek tabako ir alkoholio gaminių vartojimo situaciją jaunimo tarpe Lietuvoje. Domėtasi geraisiais pavyzdžiais, kuriuos būtų galima pritaikyti ir Radviliškio rajone. 
Planas nuosekliai įgyvendinamas. Radviliškio rajono savivaldybės administracijos švietimo ir sporto skyrius, atsižvelgdamas į veiksmų planą, parengė mokykloms situacijų valdymo algoritmą, kai įtariama, jog mokinys turi psichoaktyvių medžiagų arba jas vartoja, kai mokinys apsinuodijęs psichoaktyviosiomis medžiagomis.
Komisijos nariai lankėsi Radviliškio Lizdeikos, Šeduvos ir Baisogalos gimnazijose, su įstaigų vadovais aptarė problemas, su kuriomis yra susiduriama, kalbant apie psichotropinių medžiagų ir tabako gaminių vartojimo prevenciją, švietimo įstaigose egzistuojančias problemas ir galima savivaldybės pagalbą, sprendžiant šias problemas. 
Organizuotas susitikimas-diskusija su Radviliškio rajono mokyklų vadovais ir švietimo pagalbos specialistais tema „Narkotinių ir psichotropinių priemonių vartojimo prevencinė veikla Radviliškio rajono mokyklose“. Diskusijoje dalyvavo Šiaulių apskrities vaiko teisių apsaugos skyriaus Radviliškio rajone patarėja Larisa Paurienė. 2025 m. I ketvirtyje nuspręsta organizuoti dar vieną susitikimą su mokyklų vadovais ir socialiniais pedagogais.
Švietimo įstaigos aprūpintos metalo ieškikliais (detektoriais) ir trūkstamomis vaizdo kameromis. 
Pagal planą vykdomas moksleivių tėvų ir švietimo įstaigų administracijos vadovų informavimas ir konsultavimas teisės klausimais visuotinių susirinkimų metu.
Komisija teikė siūlymą Radviliškio rajono savivaldybės administracijai ir administracijos Švietimo ir sporto skyriui skirti lėšas cigarečių ir elektroninių cigarečių dūmų detektorių įsigijimui ir įrengimui rajono švietimo įstaigose, siekiant sumažinti cigarečių, elektroninių cigarečių ir elektroninių cigarečių su psichotropinių medžiagų priedais vartojimą švietimo įstaigų patalpose. Nuspręsta sudaryti Radviliškio rajono mokyklų, kuriose įrengti dūmų detektoriai, sąrašą.



Komisijos pirmininkas                                                                                         Eduardas Martynkinas






RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL PRITARIMO RADVILIŠKIO RAJONO SAVIVALDYBĖS NARKOTIKŲ KONTROLĖS KOMISIJOS VEIKLOS ATASKAITAI“
AIŠKINAMASIS RAŠTAS

2023 m. gruodžio 2 d.
Radviliškis

.	Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Radviliškio rajono savivaldybės tarybos 2023 m. rugpjūčio 31 d. sprendimais Nr. T-112 „Dėl Radviliškio rajono savivaldybės Narkotikų kontrolės komisijos nuostatų patvirtinimo“ ir T-113 „Dėl Radviliškio rajono savivaldybės Narkotikų kontrolės komisijos sudarymo“ pavirtinta Narkotikų kontrolės komisijos sudėtis ir veiklos nuostatai. 
Sprendimo projekto tikslas – pritarti Narkotikų kontrolės komisijos 2024 m. veiklos ataskaitai. 
.	Projekto iniciatoriai (institucija, asmenys ar piliečių atstovai) ir rengėjai.
Radviliškio rajono savivaldybės tarybos posėdžių sekretorius Kęstutis Dambrauskas. 
.	Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 16 straipsnio 1 dalis. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Bus patvirtinta Narkotikų kontrolės komisijos veiklos ataskaita. 
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Nėra.
.	Sprendimo projektui įgyvendinti reikalingos lėšos, finansavimo šaltiniai.
Lėšų sprendimo projektui įgyvendinti nereikės. 
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore, vicemerais ir meru.
.	Numatomo teisinio reguliavimo poveikio vertinimo rezultatai. 
Rezultatai nenumatomi. 
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra. 
.	Pridedami dokumentai. 
Narkotikų kontrolės komisijos veiklos ataskaita, 1 lapas. 



Tarybos posėdžių sekretorius                                                                             Kęstutis Dambrauskas
